Overgangen fra den gamle til den nye kalenderen ble gjennomført på forskjellige tidspunkter i forskjellige land. Det er derfor nødvendig å angi hvilken kalender som brukes i historiske tidsangivelser. I Norge og Danmark ble datoer som fulgte den julianske kalenderen ofte betegnet som «gammel stil», forkortet eller , og datoer som fulgte den gregorianske kalenderen som «ny stil», forkortet eller I Sverige kunne datoer i henhold til den julianske kalenderen bli betegnet som en dato i «den gamla stilen», og datoer i henhold til den gregorianske kalenderen som en dato i «den nya stilen». Dette så man gjerne i eldre almanakker. De tilsvarende latinske uttrykkene er «stili veteris» (forkortet ) og «stili novi» (forkortet ). På fransk brukes også «ancien style» (forkortet ) og «nouveau style» (forkortet ), og på tysk «alten Stils» (forkortet ) og «neuen Stils» (forkortet ). På engelsk ble tilsvarende «Old Style» (forkortet ) og «New Style» (forkortet ) benyttet.